Foto: RIA Novosti/Yevgeniy Biyatov AQSh Xitoy markaziy harbiy kengashining qo‘shin tayyorgarligi va ta’minoti departamenti hamda uning rahbari Li Shanfuga nisbatan sanksiyalar kiritdi. Bu haqda AQSh moliya vazirligi matbuot xizmati xabar berdi. — Xitoy 2017 yil dekabrda "Suxoy" kompaniyasining 10ta Su-35 qiruvchi samolyotlarini sotib olgani uchun shunday qarorga keldik. Ular shuningdek, shu yil yanvarda bir nechta S-400 tizimini sotib olgan, — dedi AQSh ma’muriyati vakili. Uning aytishicha, Xitoy AQSh sanksiyalar ro‘yxatida bo‘lgan "Rosoboroneksport" bilan muzokara olib borgan. Kuni kecha AQSh Rossiyaga qarshi sanksiyalarni kengaytirgani xabar qilingandi.